Endometrio

La Endometrio estas la interna membrano de la mamula utero.

 Funkcio 
La endometrio estas la plej interna glanda tavolo kaj funkcias kiel tegaĵo por la utero, malhelpante adheraĵojn inter la kontraŭaj muroj de la miometrio, tiel konservante la malfermecon de la utera kavaĵo. Dum la menstruo aŭ oestro, la endometrio kreskas al viskoza, sanga vaskulo-riĉa, glanda histotavolo. Tio reprezentas optimuman medion por la implanto de blastocisto post ĝia alveno en la utero. La endometrio estas centra, ekogenera (ekzamenebla per ultrasona skanilo), kaj havas mezan dikecon de 6.7mm.

Dum gravedeco, la glandoj kaj sangaj vaskuloj en la endometrio plu pliiĝas en grandeco kaj nombro. Angiaj regionoj kunfandiĝas kaj iĝas interligitaj, formante la placenton, kiu liveras oksigenon kaj nutradon al la embrio kaj feto.

 Ciklo 
La endometria tegaĵo trairas ciklan regeneradon. Homoj kaj la homsimioj montras la menstruon, dum la plej multaj aliaj mamuloj estas kondiĉitaj de oestro. En ambaŭ kazoj, la endometrio komence multiĝas sub la influo de estrogeno. Tamen, post kiam ovulacio okazas, aldone al estrogeno, la ovario ankaŭ komencos produkti progesteronon. Tio ŝanĝas la proliferan padronon de la endometrio al sekrecia tegaĵo. Poste, la sekrecia tegaĵo disponigas gastaman medion por unu aŭ pluraj blastocistoj. Se blastocisto enplantiĝas, tiam la tegaĵo restas kiel deciduo. La deciduo iĝas parto de la placento; ĝi disponigas subtenon kaj protekton por la gravedeco.

Se ekzistas neadekvata stimulo de la tegaĵo, pro manko de hormonoj, la endometrio restas maldika kaj neaktiva. En homoj, tio rezultigos amenoreon, aŭ la foreston de menstrua periodo. Post menopaŭzo, la tegaĵo ofte iĝas plimalpli atrofia. En kontrasto, endometrio kiu estas kronike senŝirma al estrogenoj, sed ne al progesterono, povas iĝi hiperplasta. Ankaŭ longdaŭra uzado de kontraŭkoncipiloj kun tre potencaj progestinoj povas stimuli endometrian atrofion.Effects of hormone therapy on the endometrium, http://www.ncbi.nlm.nih.gov/pubmed/8426860William's Gynecology, McGraw 2008, Chapter 8, Abnormal Uterine Bleeding

Ĉe homoj, la ciklo de kreskigo kaj deĵetado de la endometria tegaĵo daŭras mezume 28 tagojn. La endometrio formiĝas je malsamaj rapidecoj en malsamaj mamuloj. Ĝia formiĝo foje estas dependa de sezonoj, klimato, streso, kaj aliaj faktoroj. La endometrio mem produktas certajn hormonojn dum malsamaj fazoj de la ciklo. Tio influas aliajn partojn de la genera sistemo.

 Histologio 
eta|dekstra|Multpligrandiga mikrografo de deciduigita endometrio pro eksogena progesterono (kontraŭkoncipila pilolo). H&E-kolorigo.
eta|dekstra|Malmultpligrandiga mikrografo de deciduigita endometrio. H&E-kolorigo
La endometrio konsistas el ununura tavolo de kolona epitelio situanta sur la stromo, tavolo de konektiva histo kiu varias en dikeco laŭ hormonaj influoj. Simplaj tubulaj uteraj glandoj etendiĝas de la endometria surfaco ĝis la bazo de la stromo, kiu ankaŭ portas riĉan sangoprovizon de spiralaj arterioj. Ĉe virino de genera aĝo, du tavoloj de endometrio povas esti distingitaj. Tiuj du tavoloj okazas nur en endometrio teganta la kavaĵon de la utero, ne en la tegaĵo de la salpingoj:Blue Histology - Female Reproductive System. School of Anatomy and Human Biology - The University of Western Australia http://www.lab.anhb.uwa.edu.au/mb140/CorePages/FemaleRepro/FemaleRepro.htm  Alirita 20061228 20:35

 La funkcia tavolo estas najbara al la utera kavaĵo. Tiu tavolo estas konstruita post la fino de menstruo dum la unua parto de la antaŭa menstruo. Proliferado estas stimulita per estrogeno (folikla fazo de la menstruo), kaj pli postaj ŝanĝoj en tiu tavolo estas generitaj per progestrono de la flava korpeto (lutea fazo). Ĝi estas adaptita por disponigi optimuman medion por la implantado kaj kreskado de la embrio. Tiu tavolo estas tute deĵetita dum menstruo.
 La baza tavolo, najbara al la miometrio kaj sub la funkcia tavolo, ne estas deĵetita en iu tempo dum la menstruo, kaj de ĝi la funkcia tavolo reformiĝas.
En la foresto de progesterono, la arterioj liverantaj sangon al la funkcia tavolo kuntiriĝas, tiel ke ĉeloj en tiu tavolo iĝas iskemiaj kaj mortas, kaŭzante menstruon.

Estas eble identigi la fazon de la menstruo observante histologajn diferencojn ĉe ĉiu fazo:

 Fazo Tagoj Dikeco Epitelio menstrua fazo 1-4 maldika forestanta prolifera fazo 4-14 meza koloneca sekrecia fazo 15-28 dika koloneca. Ankaŭ videblas helicaj branĉoj de utera arterio

Koriona histo povas rezultigi konsiderindajn endometriajn ŝanĝojn, konatajn kiel Arias-Stella reago, kiuj havas aspekton similan al kancero. Historie, tiu ŝanĝo estis diagnozita kiel endometria kancero kaj ĝi estas grava nur en tiomgrade ke ĝi ne devus esti misdiagnozita kiel kancero.

 Patologiaj kondiĉoj 
Adenomiozo estas la kresko de la endometrio en la muskolotavolon de la utero (la miometrio).

Endometriozo estas la kresko de endometria histo ekster la utero.

Endometria kancero estas la plej ofta kancero de la homa ina generdukto.

La sindromo de Asherman, ankaŭ konata kiel interuteraj adheraĵoj okazas kiam la baza tavolo de la endometrio estas difektita per instrumentado (ekz. D&C) aŭ infekto (ekz. endometria tuberkulozo) rezultiganta endometrian sklerozon kaj adheroformiĝon parte aŭ tute detruantan la uterinan kavaĵon.

Maldika endometrio povas esti difinita kiel endometria dikeco de malpli ol 8 mm. Ĝi kutime okazas post menopaŭzo. Terapioj kiuj povas plibonigi endometrian dikecon inkludas rimedojn kiaj Vitamino E, arginino L kaj sildenafil-citraton.journal |author=Takasaki A, Tamura H, Miwa I, Taketani T, Shimamura K, Sugino N|title=Endometrial growth and uterine blood flow: a pilot study for improving endometrial thickness in the patients with a thin endometrium|journal=Fertil. Steril.|volume=93|issue=6|pages=1851-8 2010, "month=April|pmid=19200982|doi=10.1016/j.fertnstert.2008.12.062|url="

Genesprimiĝa analizo uzanta mikropunktaron c-DNA povas esti utiligita por la diagnozo de endometriaj malsanoj.

 Bildaro 

 Referencoj 

 Vidu ankaŭ 
 Menstruo
 Oestro

 Eksteraj ligiloj 

 Histologio ĉe utah.edu. Bildo el proliferativa fazo - klaku antaŭen por vidi sekrecian fazon 

 Fonto 

Kategorio:Mamula ina genera sistemo
Kategorio:Pelvo